Správa zo zahraničnej pracovnej cesty

1. Účastník zahraničnej pracovnej cesty:	
Meno, priezvisko, titul:	 PaedDr. Zuzana Kadlečíková, PhD.
                                               Sekcia regionálneho školstva MŠVVaŠ SR

2. Zahraničná pracovná cesta:
Štát, mesto:			Francúzsko, Paríž
Vykonaná v dňoch:		21. - 23. 10. 2012
Účel cesty:	Účasť  na Economic and Development Review Committee (EDRC) - SLOVAK REPUBLIC – hodnotenie OECD

3. Rámcový program:
21.10.2012 – príchod a ubytovanie  
22.10.2012 – celodenné rokovanie 
23.10.2012 – doobedňajšie rokovanie a odchod domov 
 
4. Stručný priebeh rokovaní:
Zoznam delegácie SR:
Martin Filko, IFP, MFSR
Štefan Kišš, IFP, MFSR
MŠVVŠ
Peter Mederly - poradca ministra
Gabriela Jakubová - Štátny inštitút odborného vzdelávania
Zuzana Kadlečíková - sekcia regionálneho školstva 
MPSVR
Jozef Toman, riaditeľ odboru pracovných vzťahov
Boris Katuščák, Ústredie práce, sociálnych vecí a rodiny
Stála misia SR pri OECD
Ingrid Brocková – veľvyslankyňa a stála predstaviteľka SR pri OECD
Martina Kobilicová – 2. tajomníčka

V OECD prebehlo 22. októbra 2012 ekonomické hodnotenie Slovenskej republiky. Hodnotiaca správa OECD, pod názvom Ekonomický prehľad SR (Economic Survey) sa zameral na makroekonomický vývoj a fiškálnu situáciu. Špeciálnou témou ekonomického prehľadu SR je efektívnosť výdavkov, najmä na trhu práce a vo vzdelávaní. Delegáciu SR viedol Martin Filko, hlavný ekonóm a šéf Inštitútu finančnej politiky Ministerstva financií SR. Na hodnotení rezonovali predovšetkým otázky rizík makroekonomického vývoja, posilnenia domácich zdrojov rastu, jasnejších odporúčaní v oblasti posilnenia výberu daní či vplyvu konsolidačných opatrení na ekonomický rast. V oblasti trhu práce potrebuje SR podľa OECD reformu aktívnych politík trhu práce a efektívne prepojenie škôl s potrebami trhu práce (najmä reformu odborného vzdelávania). 

23. 10. 2012 bolo pracovné stretnutie slovenskej strany so zástupcami sekretariátu OECD:  
Andreas Woergoetter – riaditeľ štúdií vybraných krajín
Caroline Klein – analytička pre SR
Spoločne sa upravovali formulácie v správe podľa uplatnených pripomienok. Z oblasti školstva bolo potrebné objasniť viaceré pasáže o odbornom vzdelávaní, o financovaní a o segregácii rómskych detí. 

Ekonomický prehľad SR bude oficiálne predstavený 6. decembra 2012 generálnym tajomníkom OECD Angelom Gurríom v Bratislave.

5. Odporúčané závery:
-- Efektívnejšie komunikovať s OECD už pri príprave hodnotiacich správ.
-- V oblasti zabezpečenia vyslania zamestnanca na ZPC vyriešiť pripravenosť ministerstva  na situáciu, keď hotel na definitívne potvrdenie rezervácie vyžaduje  číslo, meno držiteľa a dátum expirácie kreditnej karty.
6. Osobitne vyhodnotený očakávaný prínos ZPC:
Na základe argumentácie členov delegácie, poskytnutia správnych a aktuálnych informácií, údajov a rôznych objasnení počas zasadnutia a rokovania k hodnotiacej správe, počas spoločnej revízie správy i po návrate zo ZPC bola správa revidovaná – sekretariát OECD vo veľkej miere zohľadnil naše pripomienky.
7. Spôsob zverejnenia výsledkov ZPC, prenos získaných informácií:
Správa zo ZPC je zverejnená na www.minedu.sk

Správu vypracovala: PaedDr. Zuzana Kadlečíková, PhD. 

Dátum: 29.10.2012

Správu schválil: 

Mgr. Ján Jaraba, VO ŠVJNM MŠVVaŠ SR

Mgr. Zdenko Krajčír, GR SRŠ MŠVVaŠ SR